EELNÕU 2020/279

								KOMISJONID:

eelarve- ja arengu-	JK	
haridus-		
kultuuri- 		
majandus-	X	
revisjoni-		
sotsiaal- 		

VILJANDI LINNAVOLIKOGU

OTSUS

27. august 2020   nr

Pädevuse delegeerimine sundvalduste seadmiseks

Kohaliku omavalitsuse korralduse seaduse § 22 lõike 2 ja kinnisasja avalikes huvides omandamise seaduse § 39 lõike 1 alusel Viljandi Linnavolikogu

o t s u s t a b:

1. Delegeerida Viljandi Linnavalitsusele sundvalduste seadmisega seotud küsimuste otsustamine.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ene Rink, Ilme Kurro
Esitatud: 
Esitaja: Viljandi Linnavalitsus			Ettekandja: Ene Rink
Lk arv:
Hääletamine: poolthäälteenamus

Seletuskiri
Pädevuse delegeerimine sundvalduste seadmiseks

Kohaliku omavalitsuse korralduse seaduse § 22 lõige 2 sätestab, et õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.

Eelnõu eesmärk on delegeerida linnavalitsusele otsustamiseks sundvalduse seadmised kinnisasja avalikes huvides omandamise seaduse kohaselt. Tegemist on olukorraga, kui side vmt ettevõte soovib kellegi kinnistule seada sundvaldust, kinnistu omanik on sellega nõus, kuid ei soovi notariaalselt seada isikulikku kasutusõigust. Sel juhul kohaliku omavalitsuse üksus saab seada sundvalduse. 

Tavaliselt on olnud võimalik seada isiklikud kasutusõigused, mis on  notariaalsed lepingud. Sel suvel on tulnud avaldusi, milles soovitakse seada sundvaldus põhjusel, et ei soovita sõlmida notariaalset lepingut. Omavalitsusel ei ole õigust kinnistu omaniku tahtesse sekkuda ning on kohustatud seadma sundvalduse kui dokumentatsioon on korras.

Kinnisasja avalikes huvides omandamise seaduse § 39 lõike 1 kohaselt otsustab sundvalduse seadmise isik, kelle pädevuses on ehitusseadustiku kohaselt välja anda ehitusluba või otsustada eratee avalikuks kasutamiseks määramine.

Ehitusseadustiku § 39 lõike 1 kohaselt annab ehitusloa kohaliku omavalitsuse üksus, kui seaduses ei ole sätestatud teisiti. Ehitusloa andmine on delegeeritud linnavalitsusele, kuid kuna seaduses on loa andjaks kohaliku omavalitsuse üksus, siis tuleb ka sundvalduse seadmine delegeerida eraldi linnavalitsusele.

(allkirjastatud digitaalselt)
Ene Rink
linnasekretär